
CONSILIUL LOCAL AL MUNICIPIULUI


      S I G H I Ş O A R A


H O T Ă R Â R E A   NR. 71






        din 25 aprilie 2012

privind încetarea Contractului de concesiune nr. 8/3401/02.05.2007

Consiliul Local al Municipiului Sighişoara;


Având în vedere expunerea de motive a Primarului municipiului cu propunerea de încetare a Contractului de concesiune nr. 8/3401/02.05.2007;

Având în vedere prevederile Contractului de concesiune nr. 8/3401/02.05.2007, încheiat cu S.C. Telimar Trans S.R.L. având ca obiect preluarea în concesiune a terenului situat în Municipiul Sighişoara, str. Târgului, nr. 13A, în suprafaţă de 24 mp., în vederea construirii de scări acces şi mansardării construcţiei;

Având în vedere adresa înregistrată la Municipiul Sighişoara sub nr. 7628/02.04.2012, prin care, S.C. Telimar Trans S.R.L., în calitate de concesionar, solicită, din motive financiare, încetarea pe cale amiabilă prin acordul părţilor, fără plata vreunei despăgubiri, a Contractului de concesiune nr. 8/3401/02.05.2007;

Având în vedere prevederile art. 871 - 873 din Legea nr. 287/2009 privind Codul civil, republicat;

Având în vedere prevederile Ordonanţei de Urgenţă nr. 54/2006 privind regimul contractelor de concesiune de bunuri proprietate publică, cu modificările şi completările ulterioare;

Având în vedere prevederile Normelor metodologice de aplicare a Ordonanţei de Urgenţă nr. 54/2006 privind regimul contractelor de concesiune de bunuri proprietate publică, aprobate prin Hotărârea Guvernului nr. 168/2007;

Având în vedere prevederile Legii nr. 50/1991 privind autorizarea executării lucrărilor de construcţie, republicată, cu modificările şi completările ulterioare;

        
Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere Raportul de specialitate al Arhitectului Şef şi al Direcţiei Administrarea Patrimoniului, prin care, se propune încetarea, la solicitarea concesionarului, prin acordul părţilor, fără plata vreunei despăgubiri în sarcina concesionarului, a Contractului de concesiune nr. 8/3401/02.05.2007 menţionat mai sus, îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;

În baza art. 36 (2) lit. „c”, (5) lit. „a” şi „b” şi (9), art . 45 (3), art. 115 (1) lit. ,,b’’ şi 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

                                            


H O T Ă R Ă Ş T E:

Art.1. Se aprobă încetarea, la solicitarea concesionarului, prin acordul părţilor, fără plata vreunei despăgubiri în sarcina concesionarului, a Contractului de concesiune nr. 8/3401/02.05.2007, încheiat cu S.C. Telimar Trans S.R.L. având ca obiect preluarea în concesiune a terenului situat în Municipiul Sighişoara, str. Târgului, nr. 13A, din C.F. nr. 1032, nr. top. 2841/1, nr. cad. 149, în suprafaţă de 24 mp., în vederea construirii de scări acces şi mansardării construcţiei.

Art.2. Contractul de concesiune nr. 8/3401/02.05.2007 va înceta pe data adoptării prezentei.

Art.3. Prezenta hotărâre se va comunica societăţii comerciale Telimar Trans S.R.L.  cu sediul în Municipiul Sighişoara, str. Mihai Viteazu, nr. 3D, sc. 1, ap. 5.

Art.4. Primarul municipiului şi aparatul de specialitate al acestuia se încredinţează cu ducerea la îndeplinire a prezentei.       

PRESEDINTE DE SEDINTA, 






Nicolae Oprea









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia ad-rea patrimoniului ;

1 ex. Arhitectul şef;

10 ex.BC/FM

